open-index/open-wikipedia-markdown huggingface dataset:
Zvieratník

[thumb|[Astronómia|Astronomické hodiny na Námestí Svätého Marka v Benátkach]]

**Zvieratník**, takisto nazývaný **zverokruh** alebo **zodiak**, je hypotetický pás pozdĺž ekliptiky pozostávajúci zo súboru dvanástich obdĺžnikov na oblohe.

Každý obdĺžnik sa nazýva **znamenie zvieratníka** a je 30° dlhý a 18° široký. Každé znamenie má kratšie (18-stupňové) steny spoločné s ďalšími dvoma znameniami. Ich osou je ekliptika. Znamenia sa nazývajú podľa dvanástich z trinástich súhvezdí, s ktorými sa v minulosti čiastočne kryli. Znamenia sú pevne viazané na jarný bod. V dôsledku precesie sa pohybujú spolu s ním.

Na základe pohybu telies Slnečnej sústavy na pozadí znamení sa vypracúvajú horoskopy. Pri zostavovaní horoskopu je najdôležitejšie **slnečné znamenie** – obdĺžnik, v ktorom bolo Slnko v dátume narodenia človeka. Existujú aj horoskopy zostavené na základe **mesačných znamení** – obdĺžnikov, v ktorých bol Mesiac v dátume narodenia. V tropickom roku Slnko zvyčajne vstupuje do znamenia okolo 21. dňa v mesiaci. Dátum, kedy vstúpi do rovnomenného súhvezdia, je samozrejme úplne iný. Tabuľka dole ukazuje dátum vstupu a výstupu Slnka do znamenia v tropickom roku, v siderickom roku a do rovnomenného súhvezdia.

## Referencie

## Iné projekty


Kategória:Astrológia
Kategória:Okultizmus
Kategória:Astronómia v staroveku
Audi TT

right|thumb|Audi TT

**Audi TT** je športový model auta vyrábaný automobilkou Audi v maďarskom meste Győr. Bolo predstavené ako koncept v roku 1995.

## Prvá generácia 1998-2006
thumb|right|Audi TT roadster (2003)
Prvá generácia bola predstavená v roku 1998, nasledovaná verziou roadster v auguste 1999.

### Motory
* 1.8 L 20-ventilové 180
* 1.8 L 240

## Druhá generácia 2007
thumb|right|Druhá generácia
V roku 2005 Audi predstavilo Audi TT Shooting Brake, ktoré bude z hliníku. S produkciou sa začne v roku 2007. V roku 2008 príde verzia roadster a šíria sa zvesti aj o verzii Avant.

## Iné projekty
 

## Externé odkazy
* Web stránka výrobcu

TT
Kategória:Športové automobily
Audi

right|thumb|Audi TT
**Audi AG** je nemecký výrobca automobilov, ktorý je prémiovou značkou v skupine Volkswagen Group. Spoločnosť má sídlo v Ingolstadte v Bavorsku.

## História štyroch kruhov
Znak Audi, „štyri kruhy“, je symbolom jedného z najstarších výrobcov vozidiel v Nemecku. Predstavuje splynutie štyroch, do tej doby nezávislých výrobcov, Audi, DKW, Horch a Wanderer. Spolu so značkou NSU, ktorá k nim pristúpila v roku 1969, tvoria korene dnešnej akciovej spoločnosti Audi.

## Súčasné modely

### S (Sport) modely

RS (RennSport/Racing) modely

### Súčasné motory

## Ukončené modely

## Referencie
TT

**TT** alebo **tt** môže byť:
* Tidningarnas Telegrambyra, spravodajská agentúra
* Audi TT
* Atari TT
* TrueType, typ písma
* Air Lithuania, kód IATA
* Trinidad a Tobago, kód krajiny ISO 3166-1 alpha-2
* Toledo Terminal Railroad, značka AAR
* tatárčina, kód ISO 639
* TT, EČV okresu Trnava
* TT CVn, uhlíkatá hviezda
* TT, označenie veľkosti modelovej železnice
* TT, skratka pre zemský čas
* Pieseň od juhokórejskej skupiny Twice
* A iné.

## Referencie
Audi A3

thumb|Audi A3 Sportback (2005)

**Audi A3** je model kompaktného auta vyrábaný automobilkou Audi od roku 1996. Mechanické súčiastky sú spoločne zdielané s ostatnými autami z platformy Volkswagen A.

## Prvá generácia 1996-2003
thumb|Prvá generácia Audi A3

Prvá generácia Audi A3 (Typ 8L) bola predstavená v roku 1996. Je postavená na platforme VW Golf. Vyrábala sa do roku 2003, kedy bola nahradená druhou generáciou (Typ 8P). Napriek tomu, že v európe výroba prestala, bola naďalej vyrábaná v Brazílii do roku 2006.

### Motory
* 1.6&nbsp;L  75&nbsp;kW 
* 1.8&nbsp;L 20V, 92&nbsp;kW 
* 1.8&nbsp;L turbo, 110&nbsp;kW 
* 1.8&nbsp;L turbo, 132&nbsp;kW 
* 1.9&nbsp;L turbo Diesel, 66&nbsp;kW 
* 1.9&nbsp;L turbo Diesel, 81&nbsp;kW  
* 1.9&nbsp;L turbo Diesel, 96&nbsp;kW

## Druhá generácia 2003-2012

Bola predstavená na Ženevskom autosalóne v roku 2003.

### Facelifty
*2005
*2008 - boli upravené svetlá, predná a zadná maska
*2010

### Modely
*Hatchback
*Sportback
*Cabriolet

### Motory
* 1.4L (1380cc) 92kW 
* 1.6L (1595cc) 85kW
* 2.0L (1984cc) 110kW (150PS)
* 2.0L (1984cc) turbo 147kW 
* 1.9L (1896cc) turbo diesel 77kW 
* 2.0L (1968cc) turbo diesel 103kW
* 2.0L (1968cc) turbo diesel 125kw
* 3.2L (3189cc) VR6, 184kW

## Iné projekty

## Externé odkazy
* Web stránka výrobcu

A3
Kategória:Automobily nižšej strednej triedy
Precesia

**Precesia** môže byť:
*v astronómii: dlhodobý kužeľovitý pohyb zemskej osi okolo kolmice na zemskú obežnú dráhu, synonymum: posúvanie bodov rovnodennosti, pozri precesia (astronómia)
*vo fyzike: krúživý pohyb voľnej osi otáčajúceho sa telesa, na ktoré pôsobí vonkajšia dvojica síl, pozri precesia (fyzika)

## Pozri aj
*precesia uzlov

## Iné projekty
 

## Externé odkazy
*
Gravitačná singularita

**Gravitačná singularita** sa vyskytuje, keď astrofyzický model, spravidla založený na všeobecnej teórii relativity, predpokladá bod nekonečnej zakrivenosti časopriestoru. Tento pojem je úzko spätý s matematickým významom pojmu „singularita“: gravitačná singularita sa vyskytne, ak z rovníc dostaneme matematickú singularitu.

Kozmologický model vesmíru, zahŕňajúci Veľký tresk, obsahuje gravitačnú singularitu na začiatku času (t=0). V „singularite Veľkého tresku“ model predpovedá, že hustota vesmíru a zakrivenie časopriestoru sú paradoxne nekonečné. Avšak, základný model Veľkého tresku neobsahuje kvantové efekty, takže sú jeho predpovede platné až od chvíle krátko po navrhovanej singularite.

Singularita tiež existuje vnútri čiernej diery, kde všeobecná teória relativity predpokladá oblasť nekonečného zakrivenia. V nerotujúcej čiernej diere sa singularita nachádza v jedinom bode súradnicového systému modelu a nazýva sa „bodová singularita“. V rotujúcej čiernej diere sa singularita nachádza na kruhu a nazýva sa „kruhová singularita“. Rotujúcim čiernym dieram sa niekedy tiež hovorí Kerrove čierne diery. 

Až do začiatku 90. rokov minulého storočia sa myslelo, že všeobecná teória relativity skrýva každú singularitu za horizontom udalostí, čím robí existenciu nahej singularity nemožnou. To je známe ako princíp kozmickej cenzúry (po anglicky cosmic censorship principle). Avšak v roku 1991 previedli Stuart Shapiro a Saul Teukolsky počítačové simulácie rotujúceho disku prachu, ktoré naznačili, že všeobecná teória relativity povoľuje nahé singularity. Ako by tieto objekty vyzerali nie je zatiaľ známe. Tiež nie je známe, či by sa singularity objavili, keby sa odstránili zjednodušujúce predpoklady, ktoré boli použité, aby sa vôbec mohli simulácie uskutočniť. 

Mnohí fyzici veria, že gravitačné singularity sú „nefyzikálne“, mysliac tým, že všeobecná teória relativity nakoniec upúšťa od presného popisu gravitácie niekde v okolí oblasti, ktorá by inak bola singularitou. Všeobecne sa predpokladá, že teória kvantovej gravitácie - teória, ktorá zjednocuje všeobecnú teóriu relativity s kvantovou mechanikou - by poskytla lepší opis toho, čo sa nachádza tam, kde všeobecná teória relativity predpokladá singularitu. Žiadna teória kvantovej gravitácie však zatiaľ nebola experimentálne potvrdená.

Kategória:Astrofyzika
Univerzita Mateja Bela v Banskej Bystrici

**Univerzita Mateja Bela v Banskej Bystrici** so sídlom v Banskej Bystrici bola zriadená dňom 1. júla 1992.  

Univerzita Mateja Bela nadväzuje na tradíciu vyššieho pedagogického vzdelávania v Banskej Bystrici po 2. svetovej vojne. Najprv bola v školskom roku 1949/1950 v Banskej Bystrici založená pobočka Pedagogickej fakulty pri Slovenskej univerzite v Bratislave. V roku 1954 vznikla v Banskej Bystrici prvá vysoká škola - tzv. Vyššia pedagogická škola. 1. septembra 1964 bola premenovaná na Pedagogickú fakultu. Základ novej univerzity – súčasnej Univerzity Mateja Bela - vznikol zlúčením Vysokej školy ekonomiky služieb a cestovného ruchu a Pedagogickej fakulty v roku 1992.

Univerzita je pomenovaná podľa Mateja Bela, slovenského polyhistora, encyklopedistu, filozofa, pedagóga, kazateľa a osvietenca. Vznikla zlúčením Fakulty ekonomiky služieb a cestovného ruchu v Banskej Bystrici (FESCR) Vysokej školy ekonomickej (VŠE) Bratislava a Pedagogickej fakulty v Banskej Bystrici. Spočiatku mala univerzita tri fakulty: Ekonomickú fakultu, Fakultu humanitných a prírodných vied a Pedagogickú fakultu. V roku 1995 sa Fakulta humanitných a prírodných vied rozdelila na dve samostatné fakulty.

V akademickom roku 2016/2017 mala univerzita takmer 8 000 študentov. Z tohto počtu bolo zahraničných študentov 2,5 %.

## Fakulty
Univerzita Mateja Bela má v súčasnosti 7 fakúlt:
* Ekonomická fakulta
* Filozofická fakulta *(v rokoch 1995 – 2013 s názvom Fakulta humanitných vied)*
* Fakulta politických vied a medzinárodných vzťahov
* Fakulta prírodných vied
* Pedagogická fakulta
* Právnická fakulta
* Fakulta telesnej výchovy, športu a zdravia

## Vedenie univerzity
Rektorom univerzity je od 18. novembra 2014 docent Ing. Vladimír Hiadlovský, PhD., bývalý dekan Ekonomickej fakulty UMB. Vo funkcii nahradil prof. PhDr. Beatu Kosovú, CSc., ktorá bola rektorkou od roku 2006. Doc. Ing. Vladimír Hiadlovský, PhD., bol dňa 9. mája 2018 zvolený akademickým senátom univerzity za rektora aj na funkčné obdobie rokov 2018 až 2022.

Prvým rektorom bol prof. PhDr. Ján Findra, DrSc.

## Referencie

## Literatúra
* 
* 
* 

## Iné projekty

## Externé odkazy
* Oficiálna stránka univerzity 
* Pavol Martuliak a kol. – Dvadsaťročná Univerzita Mateja Bela v Banskej Bystrici


Kategória:Univerzity na Slovensku
Kategória:Verejné vysoké školy na Slovensku
Kategória:Školy v Banskej Bystrici
Kategória:Organizácie založené v 1992
Vysoká škola ekonomická

**Vysoká škola ekonomická** môže byť:

* starší názov Ekonomickej univerzity v Bratislave, pozri Ekonomická univerzita v Bratislave
* skrátene: Vysoká škola ekonomická v Prahe
Neštich

**Neštich** môže byť:

* archeologické nálezisko pri Svätom Juri, pozri Neštich (hradisko)
* časť mesta Svätý Jur, pozri Neštich (Svätý Jur)
* pôvodný názov bývalej obce Smolenická Nová Ves, pozri Smolenice
Singularita (matematika)

V matematike, **singularita** vo všeobecnosti predstavuje bod, v ktorom daný matematický objekt nie je definovaný, alebo bod v ktorom sa objekt výnimočne nespráva korektne, napr. funkcia nemá deriváciu.

Napríklad matematická funkcia

:*f*(*x*) = 1/*x* 

má na obore reálnych čísiel singularitu v bode *x* = 0, v ktorom vyletí do ±∞ a nie je v ňom definovaná. Funkcia *g*(*x*) = |*x*| (pozri absolútna hodnota) má tiež singularitu v bode *x* = 0, nakoľko v ňom nie je derivovateľná. Podobne, graf definovaný rovnicou *y*2 = *x* má tiež singularitu v bode [0,0], pretože v ňom má „roh“ (vertikálnu dotyčnicu). 

Algebrická množina definovaná rovnicou *y*2 = *x*2 v súradnicovom systéme (*x*, *y*) má singularitu v bode [0,0], pretože v ňom nepripúšťa dotyčnicu. 

## Komplexná analýza

V komplexnej analýze existujú štyri druhy singularít. Nech *U* je otvorená podmnožina komplexného čísla **C**, *a* je prvkom *U* a *f* je holomorfná funkcia (po anglicky holomorphic function) definovaná na *U* \ {*a*}.

* Bod *a* je odstrániteľná singularita (po anglicky removable singularity) funkcie *f* vtedy, keď existuje holoedrická funkcia *g* definovaná na množine *U*, takže *f*(*z*) = *g*(*z*) pre každé *z* z *U* − {*a*}. 

* Bod *a* je pólom funkcie *f* vtedy, keď existuje holoedrická funkcia *g* definovaná na množine *U* a prirodzené číslo *n* tak, že *f*(*z*) = *g*(*z*) / (*z* − *a*)*n* pre každé *z* z *U* −{*a*}. 

* Bod *a* je základná (nevyhnutná, po anglicky essential singularity) singularita funkcie *f* vtedy keď nie je ani odstrániteľná singularita ani pól.

## Z pohľadu dynamiky

Singularita konečného času () sa vyskytuje vtedy, keď sa kinematická premenná v konečnom čase zväčšuje smerom k nekonečnu. Príkladom by bol skackavý pohyb neelastickej lopty na rovine. Keď berieme do úvahy ideálny pohyb, pri ktorom stráca lopta pri každom odraze tú istú časť kinetickej energie, frekvencia odrazov sa v konečnom čase stane nekonečnou, keď sa lopta dostane do pokoja. Iné príklady zahŕňajú Eulerov disk a Painlevéov paradox.

## Využitie

Matematická singularita sa v technickej praxi používa na tzv. *[[čierna mágia|čiernu mágiu]]*. Ak sa nám totiž podarí delenie nulou, tak môže platiť aj napr. 1+1=3 alebo čokoľvek potrebujeme (a to aj bez dodatočného dodefinovania). Samozrejme, že v inžinierskej praxi nedelíme úplne nulou ale sa k nej blížime. Takto sa dajú napr.: 
* stabilizovať aj štrukturálne nestabilné systémy
* niektoré NP-ťažké problémy sa dajú transformovať na lineárne. Napr. v 3D grafike, kde je obyčajne množstvo kvadratických závislostí od počtu prvkov, môžeme dynamicky urobiť lineárnu závislosť, a tým grafiku rádovo zrýchliť (ale až pri obrovskom množstve prvkov).
* extrémne úsporné a vysokoúčinné systémy

Na to slúži tabuľka funkcií čiernej mágie. Obsahuje ale len také, pre ktoré existuje nejaké overené technické použitie. Napríklad rotujúce systémy sú takmer čierna mágia, len si to obyčajne nikto ani nevšimne.

Kategória:Matematika
Jean-Michel Basquiat

**Jean-Michel Basquiat** (* 22. december 1960, New York, USA – † 12. august 1988, New York) bol americký maliar.

Narodil sa v Brooklyne ako syn prisťahovalcov z Haiti a Portorika. Začínal ako grafista a štýl grafity preniesol aj do svojich obrazov, v ktorých kombinoval štetcovú maľbu a sprej. Často aplikoval nápisy a naivné obrázky v detskom štýle.

Zásluhou Andyho Warhola sa stal najznámejším afroamerickým maliarom.

Zomrel na predávkovanie heroínom.

## Kultúra
* O jeho živote natočil Julian Schnabel celovečerný film *[[Basquiat (film)|Basquiat]]*

## Externé odkazy
* Brooklyn Museum  Basquiat, retrospektíva tvorby 
* Basquiat at Artfacts  

Kategória:Moderní maliari
Kategória:Maliari USA
Kategória:Osobnosti z Brooklynu
Kategória:Osobnosti USA afroamerického pôvodu
Kategória:Osobnosti USA haitského pôvodu
Kategória:Osobnosti USA portorického pôvodu
Nahá singularita

Vo všeobecnej teórii relativity predstavuje **nahá singularita** gravitačnú singularitu bez horizontu udalostí. Singularity vo vnútri čiernych dier sú vždy obklopené oblasťou, ktorá nedovoľuje svetlu uniknúť, a preto nemôžu byť priamo pozorované. Naproti tomu, nahá singularita je bod v priestore, v ktorom je hustota nekonečná, a ktorý je pozorovateľný zvonku. 

Teoretická existencia nahých singularít je dôležitá, pretože by znamenala, že by bolo možné pozorovať zrútenie sa objektu do nekonečnej hustoty. 

Počítačové simulácie zrútenia sa disku prachu naznačili, že takéto objekty existovať môžu, čím by princíp kozmickej cenzúry (ktorý tvrdí, že singularity sú vždy skryté) neplatil. Ohľadom tohto problému prehral Stephen Hawking svoju stávku.

Kategória:Astrofyzika
Kategória:Čierne diery
Dýchacia sústava

náhľad|Dýchacia sústava človeka.
**Dýchacia sústava** (lat. *systema respiratorium*) je orgánová sústava živočíchov, ktorá slúži na dýchanie, teda výmenu dýchacích plynov kyslíka a oxidu uhličitého medzi vnútorným a vonkajším prostredím.

## Zloženie a funkcia
### Cicavce
Dýchaciu sústavu cicavcov možno rozdeliť na dve funkčne odlišné časti. Prvá, prívodná časť (dýchacia rúra) má za úlohu ohrev, zvlhčovanie a prečisťovanie vzduchu vstupujúceho do pľúc. Druhá, dýchacia časť, má za úlohu výmenu kyslíka a oxidu uhličitého medzi krvou a vdýchnutým vzduchom. K ďalším dôležitým funkciám dýchacej sústavy patrí udržiavanie rovnováhy vnútorného prostredia (pH), a komunikácia prostredníctvom hlasu.

* **Dýchacia rúra**
** **Horné dýchacie cesty**
*** nosová dutina (lat. *cavum nasi)*
*** nosohltan (lat. *nasopharynx*)
** **Dolné dýchacie cesty**
*** hrtan (lat. *larynx*)
*** priedušnica (lat. *trachea*)
*** priedušky (lat. *bronchi*)
***[[Pľúca]]** (lat. *pulmones*)

### Ryby
Primárnym dýchacím orgánom rýb sú štyri páry žiabier kryté pohyblivým viečkom – skrelou, umiestnené na kostených žiabrových oblúkoch v žiabrovej dutine. Žiabre sú tvorené bohato prekrvenými žiabrovými lupienkami (žiabrovými lístkami) s veľmi jemnou kapilárnou sieťou. Krv a voda obmývajúca žiabre sú tu oddelené len veľmi tenkou kapilárnou stenou, ktorá umožňuje výmenu dýchacích plynov jednoduchou difúziou na základe rozdielu parciálnych tlakov.

Okrem dýchania sa žiabre významne podieľajú aj na vylučovaní odpadových dusíkatých látok (najmä vo forme amoniaku), a udržiavaní rovnováhy vody a iónov.

## Iné projekty
Doktor všeobecného lekárstva

[náhľad|Lekárka [Virginia Apgarová]]
**Doktor všeobecného lekárstva** (19901996 „doktor všeobecnej medicíny“, 1996(?)2004 a pred 1990 „doktor medicíny“; skratka **MUDr.**; ) je akademický titul absolventov humánneho lekárstva.

Na Slovensku je to vysokoškolský akademický titul písaný pred menom, udeľovaný absolventom lekárskej fakulty po skončení štátnych skúšok. Udeľuje sa všeobecným lekárom (donedávna aj zubným lekárom, ale tí teraz dostávajú titul doktor zubnej medicíny - skratka MDDr.).

V anglosaských krajinách lekári dostávajú titul **M.&nbsp;D.** (; ) alebo **D.&nbsp;M.** (). Píše sa za menom.

## Pozri aj
* kandidát všeobecného lekárstva
* lekár

## Iné projekty

Kategória:Vysokoškolské tituly
Kategória:Medicína
Pľúca

thumb|Pľúca
**Pľúca** (lat. j. č. *pulmo*, mn. č. *pulmones*) sú orgán patriaci do dýchacej sústavy. Slúžia na výmenu kyslíka zo vzduchu a oxidu uhličitého z krvi počas dýchania a na tvorbu krvných doštičiek.

## Ľudské pľúca
Ľudské pľúca sú rozdelené na ľavú a pravú časť. Ľavá časť sa skladá z dvoch a pravá z troch pľúcnych lalokov. Pľúca dospelého človeka sa skladajú z približne 300 miliónov alveol, ktoré spolu zaberajú plochu okolo 140 m².

Objem ľudských pľúc je priemerne 46 litrov. Je to ovplyvnené viacerými faktormi, ako napríklad telesná konštrukcia (vyšší ľudia majú obyčajne väčšie pľúca), telesná kondícia (športovci majú väčšie pľúca), alebo pohlavie (ženské pľúca sú o 2025&nbsp;% menšie než mužské).

## Pľúca cicavcov
[thumb|[Počítačová tomografia pľúc]]
Pľúca cicavcov majú špongiovitú štruktúru. Pri dýchaní je do nich podtlakom nasávaný vzduch. Tento podtlak je vytváraný zväčšovaním objemu hrudníka, čo zabezpečujú medzirebrové svaly a bránica. Vzduch je do pľúc nasávaný cez hrtan, priedušnicu, priedušky a priedušničky až do alveol, ktoré sú obklopené kapilárami. Na tomto mieste sa difúziou do krvi dostáva kyslík a odvádza sa z nej oxid uhličitý.

## Umiestnenie
Pľúca sú umiestnené v hrudníku a sú chránené hrudným košom. Na povrchu pľúc sa nachádza tenká priľnavá blana, nazývaná popľúcnica (, alebo *pleura visceralis*). Na vnútornej strane hrudného koša sa nachádza podobná blana, ktorej hovoríme pohrudnica (). Medzi týmito blanami sa nachádza malé množstvo mazľavej tekutiny - pleurálnej tekutiny, ktorá zabezpečuje ich hladké vzájomné kĺzanie a jednoduché oddelenie. Ľavá strana pľúc je menšia ako pravá, čím vzniká priestor pre srdce.

## Referencie

## Iné projekty


Kategória:Dýchacia sústava
Lineárne písmo B

[thumb|Hlinená tabuľka s nápisom lineárneho písma B, objavil ju britský archeológ [Arthur Evans na Kréte v lokalite Knóssos, cca 1450–1375 pred Kr.]]

**Lineárne písmo B** alebo **krétske lineárne písmo B** alebo **krétsko-mykénske lineárne písmo B** bolo písmo, ktoré sa používalo na zápis mykénskeho jazyka, ranej formy gréčtiny.

Používali ho mykénski Achájci, usadení na pevninskom Grécku i na minojskej Kréte, ktorú ovládli po roku 1450 pred Kr. Lineárne písmo B sa používalo takmer výhradne na hospodárske záznamy, evidenciu úrody, surovín, zbraní alebo ľudí, ktorí pracovali na poliach a v dielňach.

Doposiaľ sa našlo takmer 6000 tabuliek s lineárnym písmom B na týchto lokalitách: Knóssos (asi 4360 tabuliek), Pylos (1087 tabuliek), Téby (viac ako 300 tabuliek), Mykény (73 tabuliek), Tiryns (27 tabuliek), Chania (4 tabuľky) a na iných miestach asi 170 tabuliek.

Lineárne písmo B je slabičné písmo (sylabické) a obsahuje aj logografické symboly.  Má asi 200 grafém predstavujúcich fonetické slabičné znaky a sémantické logogramy (ideogramy), ktoré označujú napr. konkrétne predmety (meč, trojnožka, bojový voz). Vyskytuje sa na tabuľkách zo 14. a 13. storočia pred Kr. a vyvinulo sa z príbuzného lineárneho písma A používaného na zápis minojského jazyka. 

Rozlúštil ho Michael Ventris spolu s Johnom Chadwickom v rokoch 1951–1953. Významným odborníkom a znalcom lineárneho písma B (ale aj lineárneho písma A a gréckych dialektov vôbec) je český bádateľ prof. PhDr. Antonín Bartoněk, DrSc., ktorý pôsobí na Filozofickej fakulte Masarykovej univerzity v Brne.

## Pozri aj
* Lineárne písmo A

## Iné projekty

## Literatúra
* BARTONĚK, Antonín: Handbuch des mykenischen Griechisch. Heidelberg 2003. ISBN 3-8253-1449-9.

Kategória:Písmo
Kategória:Mykénska kultúra
Kategória:Grécko
Richard Henry Tawney

**Richard Henry Tawney** (* 30. november 1880, Kalkata, India – † 16. január 1962, Londýn, Spojené kráľovstvo) bol anglický spisovateľ, ekonóm, historik, sociálny kritik a univerzitný profesor, vedúci zástanca kresťanského socializmu.

## Kariéra
Vzdelanie získal na *Rugby School* a *Balliol College* v Oxforde, kde študoval modernú históriu.

V roku 1905 sa stal členom výkonného výboru *Workers' Educational Association* (WEA, po slovensky Asociácia vzdelávania robotníkov). V 20. rokoch 20. storočia bol riaditeľom WEA a v tejto organizácii zostal až do roku 1947. Pred začiatkom prvej svetovej vojny prednášal na univerzite v Glasgow a v roku 1917 začal prednášať na prestížnej *London School of Economics* (Londýnskej ekonomickej škole), kde zotrval až do konca svojej kariéry. V roku 1931 získal titul profesora ekonomickej histórie.

Dvakrát neúspešne kandidoval do Dolnej komory britského parlamentu za Labour Party.

## Bibliografia
* *The Acquisitive Society* [Majetnícka spoločnosť], (1921)
* *Secondary Education for All* [Stredoškolské vzdelanie pre všetkých], (1922)
* *Education: the Socialist Policy* [Vzdelanie: socialistická politika], (1924)
* *Religion and the Rise of Capitalism* [Náboženstvo a vzostup kapitalizmu], (1926)
* *Equality* [Rovnosť], (1931)

## Iné projekty

## Externé odkazy
* 

Kategória:Anglickí filozofi
Kategória:Anglickí ekonómovia
Kategória:Osobnosti z Kalkaty
László Miklós

Dr. h. c. Prof. RNDr. **László Miklós**, DrSc. (* 24. január 1949, Tornaľa) je slovenský politik. Počas dvoch vlád Mikuláša Dzurindu bol minister životného prostredia od roku 1998 do 2006.

## Život
László Miklós je ženatý a má dve dcéry.

* 1968 – 1973 – štúdium na Prírodovedeckej fakulte Univerzity Komenského v Bratislave, odbor fyzická a regionálna geografia, 
* 1973 až 1990 – Ústav experimentálnej biológie a ekológie CBEV Slovenskej akadémie vied, Bratislava, 
* 1975 – získanie titulu RNDr., Prírodovedecká fakulta UK Bratislava, 
* 1983 – získanie titulu CSc., Přírodovědecká fakulta Univerzity J.E. Purkyně Brno, 
* november 1992 – apríl 1994 – Ústav krajinnej ekológie SAV, Bratislava, vedúci oddelenia, predseda vedeckej rady, 
* 1993 – získanie titulu Doc., Fakulta ekológie a environmentalistiky, Technická univerzita vo Zvolene, 
* 1994 – získanie titulu DrSc., SAV, Bratislava, 
* apríl 1994 – jún 1995 – Roskilde University Centre, Dánsko, hosťujúci profesor, 
* od mája 1995 – Katedra UNESCO pre ekologické vedomie a trvalo udržateľný rozvoj FEE TU Zvolen v Banskej Štiavnici, vedúci katedry, 
* od júla 1995 – Ústav krajinnej ekológie SAV, vedúci vedecký pracovník, vedúci Oddelenia krajinnoekologických syntéz, 
* október 1995 – jún 1998 – Universität f. Bodenkultur Viedeň, hosťujúci profesor (bloková výuka), 
* od februára 1996 – Technische Universität, Viedeň, hosťujúci professor (bloková výuka),
* 1997 – získanie titulu profesor, Fakulta ekológie a environmentalistiky TU vo Zvolene.

## Politická činnosť
* 1989 – zakladateľ ekologickej strany Trend Tretieho Tisícročia, 
* od 2003 člen republikového predsedníctva SMK.
* jún 1990 – september 1992 – Slovenská komisia pre životné prostredie, Bratislava, podpredseda – námestník ministra, 
* 1998 – 2002 – minister životného prostredia,
* 2002 – poslanec NR SR, mandát neuplatnil, pretože sa stal členom vlády SR, 
* 2002 – 2006 – minister životného prostredia.

## Externé odkazy
*  László Miklós na stránke MŽP 
* László Miklós na stránke SMK

Kategória:Narodenia v 1949
Kategória:Slovenskí politici
Kategória:Ministri životného prostredia Slovenskej republiky
Kategória:Politici SMK
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Slovenské osobnosti maďarského pôvodu
Kategória:Absolventi Prírodovedeckej fakulty Univerzity Komenského
Kategória:Absolventi Prírodovedeckej fakulty Masarykovej univerzity v Brne
Kategória:Slovenskí univerzitní profesori
Kategória:Slovenskí vysokoškolskí pedagógovia
Kategória:Pracovníci Slovenskej akadémie vied
Kategória:Vyučujúci na Fakulte ekológie a environmentalistiky Technickej univerzity vo Zvolene
Kategória:Osobnosti z Tornale
Grösslingová ulica (Bratislava)

**Grösslingová ulica** (kedysi *Grössling-Gasse* alebo *Grössling-utca*) je ulica v Starom Meste, Bratislave. Ulica nie je pomenovaná podľa osoby a správne sa volá *Grösslingová* a nie *Grösslingova*, ako sa často mylne označuje.

## Dejiny
Najstarší doložený názov znie Ressling (1765) a Grösslingweg (1771). Pochádza z pomenovania priľahlého záhonu Grössling rozprestierajúceho sa na dnešnom Hviezdoslavovom námestí až po Prievoz, ktorý bol pomenovaný podľa dunajskej ryby hrúz škvrnitý (po nemecky nárečovo *Kressling*). Tento druh ryby žil v ramene Dunaja, ktoré sa v minulosti nachádzalo v miestach, kde je dnes táto ulica. V blízkosti sú aj bývalé kúpele Grössling postavené v roku 1895, ktoré sú však na rohu Vajanského nábrežia a Kúpeľnej ulice.

Na území dnešnej ulice sa pôvodne nachádzali nivy, záhrady a parky záhonu Grössling, ktoré boli v 18. storočí zastavané. Pôvodne k ulici patrila aj dnešná Medená ulica. Od roku 1955 do roku 1990 sa Grösslingová ulica volala *Ulica Červenej armády*. V roku 1968 po okupácii vojskami Varšavskej zmluvy, boli snahy premenovať ulicu na Dubčekovu ulicu.

Liga pasáž (prepojenie Grösslingovej a Dunajskej) je súčasťou Domu Slovenskej ligy. Štyri poschodia domu na Grösslingovej patrili Slovenskej lige (v Amerike), čo pripomína plaketa pri vstupe do pasáže z Grösslingovej.

V minulosti na Grösslingovej ulici (*Ulici Červenej armády*) sídlili:
* Kino Mier (Liga, dnes sídlo Domu Matice slovenskej)
* Rozvojový program OSN UNDP
* Československá plavba dunajská

V dnešnej dobe na Grösslingovej ulici sídlia niektoré významné inštitúcie ako napríklad:
* Slovenský Červený kríž
* Bratislavská medzinárodná škola liberálnych štúdií - BISLA
* Slovenský historický ústav Matice slovenskej
* Gymnázium Grösslingová (''Gamča'')
* Základná škola Milana Rastislava Štefánika
* Asociácia slovenských kameramanov
* Slovenský filmový zväz
* Asociácia slovenských filmových klubov
* Audiovizuálny fond
* Slovenský filmový ústav

## Galéria

Súbor:Pamätná tabuľa významných legionárov zo Slovenska.jpg|Pamätník legionárom na Grosslingovej ulici
Súbor:Residential yard on the Grosslingova street in Bratislava.jpg|Obytný dvor na Grosslingovej ulici
Súbor:Memorial plaque dedicated to the resettlement of Slovaks near Slovak Matica in Bratislava.jpg|Pamätník príchodu Slovákov v akcii Mať volá
Súbor:Grosslingova street (Bratislava) view towards Gamča.jpg|Grosslingová ulica, pohľad smerom ku Gamči


## Referencie

## Literatúra
* 

## Iné projekty

Kategória:Ulice v Starom Meste v Bratislave
Vlajka Fínska

thumb|Fínska národná vlajka

**Vlajka [[Fínsko|Fínska]]** nazývaná tiež *Siniristilippu* (*Vlajka s modrým krížom*) je založená na dizajne škandinávskeho kríža a má podobu bieleho obdĺžnikového listu s modrým krížom. Vzhľadom vychádza z dánskej vlajky a zavedená bola 29. mája 1918.

## Symbolika farieb
right|thumb|Vlajúca vlajka Fínska
Podľa slov básnika Zakariasa Topelia biela farba symbolizuje fínsku zimu a nekonečné zasnežené pláne, modrý kríž pripomína spolupatričnosť krajiny s ostatnými severskými štátmi, ktoré tiež majú kríže na svojich vlajkách, a jeho farba je farbou tisícich jazier, riek a oblohy Fínska.

Štátna vlajka má navyše v strede kríža umiestnený štátny znak. Námorná vlajka má vzhľad odvodený od štátnej vlajky, obdĺžníkový list je však zakončený tromi plameňmi. Námorná vlajka má pomer strán 11:19 a štátna 11:18.

Pre modrú farbu je predpísaný odtieň Pantone 294C, čo približne odpovedá CMYK 100,56,0,18.5 či RGB #003882.

## História vlajky
Fínska vlajka bola zavedená až po osamostatnení sa od Ruska 29. mája 1918, no jej vznik do roku 1861. Modro-biela kombinácia farieb sa vo Fínsku uplatňovala dlhé storočia na rôznych vojenských, provinčných, či mestských vlajkách. Stará fínska vlajka niesla, zhodne zo znakom, žltého leva na červenom poli. Bežne používaná národná vlajka je bez znaku, na štátnej vlajke je v strede modrého kríža umiestnený v štvorcovom poli ešte fínsky znak. Ten nadväzuje na historický erb fínskeho veľkovojvodstva, známy už roku 1557. Na červenom štíte je žltý lev v skoku s korunou, držiaci v pravej tlape, biely meč. Lev stojí na zakrivenej šabli, ktorá ako orientálna sečná zbraň predstavovala nebezpečenstvo hroziace krajine od Tatárov, Švédov a iných nepriateľov. Deväť bielych ruží symbolizuje deväť historických gubernií Fínska. Svetlo modrá farba bola v roku 1978 nahradená sýto modrou a štít znaku bol vtedy zmenený na štvorcové žlto lemované pole.

## Galéria

Obrázok:Flag of Finland (state).svg|Fínska štátna vlajka 
Obrázok:Military Flag of Finland.svg|Fínska námorná vlajka
Obrázok:Flag of the President of Finland.svg|Fínska prezidentská vlajka
Obrázok:Flag of Finland 1918 (state).svg|Dočasná Fínska štátna vlajka (používaná od decembra 1917 do mája 1918) 


## Pozri aj
* Vlajka Åland
* Ålandy

## Iné projekty

## Zdroj
* Z anglického originálu *Ultimate Pocket Flags of the World*, *Dorling Kindersley Limited* *Londýn*, *1997* preložil *Martin Albrecht*, *2000*, *Ikar*, *Bratislava*, *ISBN 80-7118-767-4*

Kategória:Fínsko
Kategória:Štátne symboly Fínska
Fínsko
Fridrich II. (Svätá rímska ríša)

**Fridrich II.**, zvaný **Roger**, (* 26. december 1194, Jesi, Anconská marka, Talianske kráľovstvo – † 13. december 1250, Castel Fiorentino, Sicílske kráľovstvo) z rodu Hohenstaufovcov bol sicílsky kráľ od roku 1198, od roku 1212 nemecký kráľ a od roku 1220 cisár Svätej rímskej ríše.

Roku 1212 vydal Zlatú bulu sicílsku, bol účastníkom šiestej križiackej výpravy (korunovaný za jeruzalemského kráľa). Od Al-Kamila získal v roku 1229 Jeruzalemské kráľovstvo, ktoré prenechal svojmu synovi, Konrádovi IV.

Bol vysoko vzdelaný a ovládal niekoľko jazykov okrem nemčiny aj latinčinu, taliančinu, francúzštinu a gréčtinu.

V rokoch 1220 –1234 bol jeho spolukráľom Henrich VII. a v rokoch 1237–1250 Konrád IV. V rokoch 1246 – 1247 bol jeho protikráľom Henrich Raspe a v rokoch 1247– 1250 Viliam Holandský.

## Externé odkazy
* Zlatá bula sicílska - text
* mtDNA analysis of the human remains buried in the sarcophagus of Federico II
* Busta Fridricha II. v Barlette

Kategória:Králi Nemecka
Kategória:Rímskonemeckí cisári
Kategória:Jeruzalemskí králi
Kategória:Sicílski králi
Kategória:Katolícki panovníci
Kategória:Osobnosti križiackych výprav
Kategória:Exkomunikovaní z rímskokatolíckej cirkvi
Kategória:Osobnosti na nemeckých poštových známkach
Kategória:Hohenštaufovci
SMK

**SMK** môže byť:

* Strana maďarskej komunity – Magyar Közösség Pártja (predtým Strana maďarskej koalície)
* systém manažérstva kvality
* názov sovietskeho tanku, predchodcu typu KV-1, pozri SMK (tank)
200 slovenských korún

**200 Sk** je bankovka, ktorá platila na Slovensku od roku 1995 do 16. januára roku 2009.

## Lícna strana
Na lícnej strane bankovky je vytlačený portrét Antona Bernoláka (* 1762 – † 1813), kňaza, jazykovedca, jedného z predstaviteľov slovenského národného obrodenia, stúpenca osvietenských ideálov. Do dejín slovenského národa sa zapísal ako prvý kodifikátor slovenského spisovného jazyka - tzv. bernolákovčiny.

## Rubová strana
Na rubovej strane bankovky je vyobrazená historická veduta Trnavy z 18. storočia. V popredí dominuje súčasný pohľad na symbol mesta - renesančnú Mestskú vežu.

## Externé odkazy
* Informácie na stránkach NBS 

Kategória:Slovenské bankovky a mince
500 slovenských korún

**500 Sk** je bankovka, ktorá platí na Slovensku od roku 1993 do 16. januára roku 2009.

## Lícna strana
Námetom lícnej strany bankovky je jedna z najvýznamnejších osobností slovenského národa 19. storočia - Ľudovít Štúr, hlavný tvorca koncepcie slovenskej národnej samobytnosti, kodifikátor spisovnej slovenčiny.

## Rubová strana
Rubovú stranu tvorí kompozícia Bratislavského hradu s barokovým chrámom svätého Mikuláša a časťou veže gotického kostola Klarisiek. Uprostred kompozície je najstaršie pôdorysné vyobrazenie Bratislavy z 15. storočia z drevorytu CHRONICA PICTA - Bratislavský hrad, tri kostoly v opevnení a štylizované zobrazenie Dunaja.

## Externé odkazy
* Informácie na stránkach NBS 

Kategória:Slovenské bankovky a mince
1000 slovenských korún

**1&nbsp;000&nbsp;Sk** je bankovka, ktorá platila na Slovensku od roku 1993 do 16. januára roku 2009.

## Lícna strana
Na lícnej strane bankovky je portrét Andreja Hlinku (* 1864 – † 1938), významnej osobnosti moderných slovenských dejín, ktorý výrazne ovplyvnil národnouvedomovací proces a spoločensko-politický pohyb na Slovensku.

## Rubová strana
Na rubovej strane bankovky sú vyobrazené prvky, ktoré súvisia s miestami jeho pôsobenia. Ústredným motívom je Madona Ochrankyňa zo stredovekej nástennej maľby rímskokatolíckeho kostola v Liptovských Sliačoch pri Ružomberku. Ľavú časť bankovky vypĺňa obraz rímskokatolíckeho kostola sv. Ondreja v Ružomberku a v ľavej časti plášťa Madony je zakomponovaný motív Hlinkovho mauzólea.

## Externé odkazy
* Informácie na stránkach NBS 

Kategória:Slovenské bankovky a mince
100 slovenských korún

**100 slovenských korún** (**sto slovenských korún, slovenská stokorunová bankovka, slovenská stokorunáčka** alebo hovorovo **slovenská stokoruna**) je bankovka, ktorá platila na Slovensku od roku 1993 do 16. januára roku 2009.

## Lícna strana
Na lícnej strane bankovky je zobrazená Madona podľa plastiky z oltára Narodenia v kostole svätého Jakuba v Levoči. Autorom gotickej plastiky je významný stredoveký sochár a rezbár Majster Pavol z Levoče.

## Rubová strana
Na rubovej strane bankovky je miesto pôsobenia Majstra Pavla - Levoča s dvoma dominantami, kostolom svätého Jakuba a historickou radnicou. Týmto motívom sa prelína vyobrazenie svorníka zo sakristie starého minoritského kostola v Levoči.

## Externé odkazy
* Informácie na stránkach NBS 

Kategória:Slovenské bankovky a mince
Pečeň

náhľad|Umiestnenie pečene v tráviacej sústave.

**Pečeň** (iné názvy: **hepar**, hovorovo **pečienka** ; gr. *hepar*; lat. *iecur*, *jecur*) je exokrinná žľaza u stavovcov, vrátane človeka. Hrá dôležitú úlohu pri metabolizme, a preto sa zaraďuje do tráviaceho systému. Slúži na detoxikáciu organizmu, ako zásobáreň glykogénu, tvorbu plazmových bielkovín a tvorbu žlče.

## Anatómia
Pečeň u ľudí je exokrinná žľaza (žľaza s vonkajším vylučovaním). Váži priemerne 1,5 kilogramu, preto je najväčším orgánom brušnej dutiny. Nachádza sa v pravej hornej časti brucha, pod pravou klenbou bránice. Čiastočne presahuje až pod ľavú bránicovú klenbu.

Farba pečene je hnedočervená, konzistencia je mäkká a poddajná. Žľaza je krehká, preto pri úrazoch často vzniká prasklina (lek. ruptúra) s masívnym život ohrozujúcim krvácaním.thumb|Ľudská pečeňTvar pečene je veľmi špecifický, dá sa prirovnať pri pohľade spredu k pravouhlému trojuholníku. Prepona smeruje doľava dolu, kratšia odvesna sa nachádza vpravo a dlhšia odvesna sa nachádza hore (z pohľadu na ľudské telo). Povrch pečene sa delí na časť priľahlú k bránici (lat. *pars diaphragmatica*) a časť priľahlú k ostatným orgánom brušnej dutiny (lat. *pars visceralis*). Na prednej strane sú tieto dve plochy rozdelené ostrou spodnou hranou (lat. *margo inferior*).

Peritoneálny obal pečene (lat. *tunica serosa*) ju pokrýva takmer celú, vbieha do rýh a záhybov a na povrchu prechádza do väzivových závesov pečene: *ligamentum teres hepatis*, *ligamentum falciforme hepatis* a *ligamentum coronarium*. Pod týmto obalom sa nachádza vrstva riedkeho väziva (lat. *tunica subserosa*) a pod ňou samotný väzivový obal pečene (lat. *tunica fibrosa*). Ten je obzvlášť pevný na holej ploche (lat. *area nuda*), ktorá nie je pokrytá *tunica serosa*.

Pečeň je tvorená štyrmi lalokmi. Pravý (lat. *lobus dexter*) je najväčší, ľavý (lat. *lobus sinister*) o niečo menší. Ďalšie dva najmenšie sú chvostový lalok (lat. *lobus caudatus*) a pravouhlý lalok (lat. *lobus quadratus*). Z funkčného hľadiska, kvôli chirurgickým zákrokom na pečeni, je praktické delenie na 8 segmentov, podľa zásobenia cievami a odtoku žlče žlčovými cestami.

## Ďalšie odkazy
* Rádiológia pečene

## Zdroje

## Iné projekty


Kategória:Tráviaca sústava
5000 slovenských korún

**5&nbsp;000&nbsp;Sk** je bankovka, ktorá platila na Slovensku od roku 1993 do 16. januára roku 2009.

Bankovka s nominálnou hodnotou **5&nbsp;000&nbsp;Sk** bola najvyššou korunovou bankovkou používanou na Slovensku.

## Lícna strana
Na lícnej strane bankovky je portrét Milana Rastislava Štefánika (* 1880 – † 1919), významného diplomata, politika, vojaka a astronóma, doplnený po ľavej strane výtvarnými prvkami znázorňujúcimi Slnko a polmesiac charakterizujúce časť jeho života, ktorú venoval výskumom a pozorovaniam v oblasti astronómie.

## Rubová strana
Na rubovej strane bankovky je zobrazená mohyla M. R. Štefánika na Bradle. Cez tlačový obrazec sa prelína časť súhvezdia Veľkej medvedice a v pravej hornej a dolnej časti obrazca sú vyobrazené kvety ponikleca veľkokvetého.

## Externé odkazy
* Informácie na stránkach NBS 

Kategória:Slovenské bankovky a mince
Uppsala

right|thumb|Katedrála v meste

**Uppsala** je mesto v juhovýchodnom Švédsku, hlavné mesto kraja a historickej provincie rovnakého mena. Nachádza sa približne  severne od Štokholmu. V roku 1477 tu bola založená Uppsalská univerzita. Mestom preteká malá rieka Fyrisån, ktorá sa vlieva do jazera Mälaren.

Má rozlohu  a žije tu 128 409 obyvateľov.

## Osobnosti mesta
* Emanuel Swedenborg (* 1688 – † 1722), filozof, vedec, mystik a teozof 
* Anders Celsius (* 1701 – † 1744), astronóm a fyzik
* Carl von Linné (* 1707 – † 1778), prírodovedec, lekár, entomológ, botanik a zakladateľ taxonómie
* Erik Gustaf Geijer (* 1783 – † 1847), spisovateľ, historik, básnik, filozof a skladateľ
* Anders Jonas Ångström (* 1814 – † 1874), astronóm a fyzik
* Svante Arrhenius (* 1859 – † 1927), fyzik a chemik, nositeľ Nobelovej ceny za chémiu 
* Arne Tiselius (* 1902 – † 1971), biochemik, nositeľ Nobelovej ceny 
* Alva Myrdalová (* 1902 – † 1986), sociologička, politička a diplomatka, nositeľka Nobelovej ceny za mier
* Dag Hammarskjöld (* 1905 – † 1961), diplomat, generálny tajomník OSN 
* Ingmar Bergman (* 1918 – † 2007), režisér
* Viveca Lindforsová (* 1920 – † 1995), herečka
* Germund Dahlquist (* 1925 – † 2005), matematik
* E-Type (* 1965), hudobník
## Partnerské mestá
*  Bærum, Nórsko
*  Frederiksberg, Dánsko
*  Hafnarfjörður, Island
*  Hämeenlinna, Fínsko
*  Minneapolis, Minnesota, USA
*  Tartu, Estónsko
*  Tedžon, Južná Kórea

## Iné projekty


Kategória:Mestá vo Švédsku
Stalaktit

náhľad|Najväčší stalaktit v Ohio Caverns
**Stalaktit** je visiaci kvapeľ, *strechulec*, *visiak*. V prevažnej väčšine prípadov vznikajú krasovými javmi. Tvorí ich hlavne hornina tvorená z kalcitu, tzv sinter. Spojením stalaktitu so stalagmitom vzniká stalagnát.

## Pozri aj
* Stalagmit
* Stalagnát

## Iné projekty
 

Kategória:Speleológia
Zürišské jazero

[náhľad|300x300bod|Pohľad na Zürišské jazero z [Felsenegg|Felseneggu]]
**Zürišské jazero** (po nemecky: *Zürichsee*) je alpské ľadovcové jazero vo Švajčiarsku v alpskom predhorí s nadmorskou výškou 406 metrov, rozlohou  a hĺbkou až 143 metrov. 

## Opis
Zürišské jazero leží juhovýchodne od Zürichu v kantónoch Zürich, St. Gallen a Schwyz. Hlavným prítokom jazera je rieka Linth. Priteká z kantónu Glarus, tečie umelo vytvorenou obchádzkou cez Walensee popri Schmerikone až do jazera. Z Zürišského jazera tečie do mesta Zürichu rieka Limmat. Voda v jazere je taká čistá, že dosahuje kvalitu pitnej vody.

Zürišské jazero ma tvar banánu. Od Zürichu po Rapperswil je  dlhé, spolu s Obersee (vrchné menšie pripojené jazero) je  dlhé a vo svojom najširšom mieste medzi mestami Stäfa a Richterswil je  široké. Jeho najhlbšie mesto leží v hĺbke  medzi Herrlibergom a Oberriedenom. Celková dĺžka pobrežia je . 

Niečo povyše Pfäffikonu sa nachádzajú dva ostrovčeky, obývaný Ufenau a neobývaný zákonom chránený Lützelau. Pri Rapperswile je jazero zúžené, pretože tu doň zasahuje polostrov Hurden. Takmer odrezaná vrchná časť jazera za Rapperswilom sa nazýva Obersee. Pri Tuggene na Lidtskej rovine sa nachádzal ešte do čias stredoveku dnes už vyschnutý a zastavaný kus jazera, Tuggenersee. Zürišské jazero vzniklo po prvej dobe ľadovej, keď rieka Lindt bola počas nánosu ľadovcov zahataná.

Oddávna viedol z Rapperswilu na druhú stranu do Pfäffikonu mostík. Je súčasťou švajčiarskej púte Jakobsweg. V roku 2001 bol nanovo postavený a odvtedy je veľmi obľúbenou cestou pre pútnikov. Aktuálne je týmto mostom Seedamm. Popri Seedamm, kde je veľké nákupné centrum, hotel Plaza a akvapark Alpamare s termálnou vodou, výhľadom na jazero a mnohými atrakciami, vedie železnica aj vozovka do Pfäffikonu po západnom brehu. Opačným smerom vedie diaľnica Horgen-Meilen AG.

V januári 1854 boli pri Obermailen nájdené prvé pozostatky pilotových stavieb (stavieb na kolíkoch nad hladinou jazera). V tých časoch bola hladina ešte veľmi nízko, čo umožnilo práce na dne jazera, dnes už oveľa viac zaplaveného. Aj na iných miestach našli podvodní archeológovia zaujímavé objekty, napr. ďalšie pilotové stavby tvoriace až dediny, na konci jazera pri Zürichu románsku kaplnku, ako aj pozostatky historického mostíka pri Seedamm a drobné mince, ktoré putovníci po mostíku stratili.

Počas tuhej zimy na prelome rokov 1962 a 1963 jazero naposledy zamrzlo. Od tých čias je však táto oblasť taká teplá, že tu jej obyvatelia pestujú figovníky a palmy.

## Pozri aj
* Zoznam najväčších jazier vo Švajčiarsku

## Iné projekty

Kategória:Jazerá vo Švajčiarsku
Kategória:Geografia kantónu St. Gallen
Kategória:Geografia kantónu Schwyz
Kategória:Geografia kantónu Zürich
Stalagmit

thumb|Stalagmity v jaskyni

**Stalagmit** je stojaci kvapeľ, *stojak*, rastúci z jaskynného dna. Bývajú širšie a kratšie ako stalaktity. Najvyšší stalagmit na Slovensku sa nachádza v Krásnohorskej jaskyni (Krásnohorská Dlhá Lúka), je to 34 metrov vysoký *Kvapeľ rožňavských jaskyniarov*.

## Pozri aj
* Stalaktit
* Stalagnát

## Referencie

## Iné projekty
 

Kategória:Speleológia
Stalagnát

[thumb|Stalagnáty v jaskyni [Biserujka, Dobrinj, Ostrov Krk, Chorvátsko.]]
**Stalagnát** je stĺpový kvapeľ spájajúci strop a dno jaskyne. Vzniká spojením stalaktitu a stalagmitu.

## Pozri aj
* stalagmit
* stalaktit

Kategória:Speleológia
Cementit

náhľad|C/Fe fázový diagram, s podmienkami pre tvorbu jednotlivých fáz. Pre nekonečne pomalé zmeny teploty.
thumb
**Cementit** je karbid železa Fe3C.

Je extrémne tvrdý a oteruvzdorný (asi 10× tvrdší ako oceľ) ale aj veľmi krehký. Samotný sa dá obrábať len brúsením. Cementit ako súčasť ocele a liatin zvyšuje pevnosť základnej hmoty, tvrdosť a odolnosť voči opotrebeniu, zhoršuje však obrobiteľnosť ocele resp. liatiny.
Cementit je najtvrdšia zložka v tavenine - surovom železe. Kryštály cementitu majú svetlú farbu. Vyskytuje sa v oceli s obsahom uhlíka väčším ako 0,8% (v nástrojových oceliach). 
Cementit je v tavenine ocele metastabilný. Pri veľmi pomalom ochladzovaní nevzniká cementit ale grafit (tak pomalé ochladenie nie je v metalurgickej praxi praktický možné). Pri dlhodobej výdrži za zvýšených teplôt dochádza ku grafitizácii cementitu t. j. mení sa na grafit a ferit. Na to, či vznikne cementit alebo grafit, má vplyv hlavne celkový obsah uhlíka v roztavenom železe. Množstvo a rýchlosť vzniku cementitu v tavenine ovplyvňuje aj prítomnosť legovacích prvkov napr. mangánu, chrómu (chrómový cementit).

V železných zliatinách rozlišujeme:

# *primárny cementit* - primárna kryštalizácia z taveniny podľa línie CD.
# *sekundárny cementit* – vylúčený z austenitu podľa línie ES 
# *terciárny cementit* – vylúčený z feritu podľa línie PQ

Kategória:Karbidy
Kategória:Štruktúrne zložky ocele a liatiny
Kategória:Zlúčeniny železa
Domenico Scarlatti

**Giuseppe Domenico Scarlatti** (* 26. október 1685, Neapol, Neapolské kráľovstvo – † 23. júl 1757, Madrid, Španielsko) bol taliansky barokový hudobný skladateľ. Bol synom Alessandra Scarlattiho (1660-1725), význačného autora opier. 

Väčšinu svojho života strávil v službách portugalskej a španielskej kráľovskej rodiny. Chronologicky je klasifikovaný ako barokový skladateľ, ale jeho hudba vplývala na vývoj klasického štýlu. Takmer všetky z jeho 555 sonát napísal pre čembalo, s výnimkou niekoľkých diel pre komorný súbor, alebo organ.

## Referencie

## Iné projekty

## Externé odkazy
* Associazione Domenico Scarlatti
* Domenico Scarlatti: ascolta alcune sonate 
* Complete edition, harpsichord, downloadable recordings in MIDI
* Classic Cat - Scarlatti 
* Domenico scarlatti, un genio napoletano 
* Klavírny sonáty Domenica Scarlattiho k počúvanie a stiahnutie (projekt Českého rozhlasu)

Kategória:Talianski hudobní skladatelia
Kategória:Barokoví hudobní skladatelia
Kategória:Osobnosti z Neapola
Ľuboš Lackovič

Ing. **Ľuboš Lackovič** (* 17. september 1957, Trenčín) bol primátor Považskej Bystrice vo rokoch 19942006 a podpredsedom ĽS-HZDS pre územnú správu od 14. júna 2003 do 4. júna 2005.

## Životopis
Ľuboš Lackovič v roku 1981 absolvoval Stavebnú fakultu Slovenskej vysokej školy technickej v Bratislave. V rokoch 19931994 bol prednostom Obvodného úradu v Považskej Bystrici. V roku 1994 bol zvolený za primátora mesta Považská Bystrica. Bol predsedom Asociácie primátorov a starostov.

Ľubomír Lackovič zastával v roku 2002 post poslanca NR SR za HZDS.

Do funkcie podpredsedu ĽS-HZDS pre územnú správu bol zvolený 14. júna 2003. Snem ĽS-HZDS, konaný dňa 4. júna 2005 v Prešove, schválil zníženie počtu podpredsedov strany zo šesť na dvoch. Ľuboša Lackoviča na funkciu podpredsedu Vladimír Mečiar nenavrhol.

Po neúspechu v komunálnych voľbách v roku 2006 od mesta dostal odmeny vo výške „50 percent súčtu platov za prvý až tretí štvrťrok a vo výške 40 percent súčtu platov za posledný štvrťrok tohto roku“ (čiže okolo pol milióna korún) pričom jeho plat bol vtedy 88 tisíc korún mesačne.

## Referencie

Kategória:Slovenskí politici
Kategória:Politici ĽS-HZDS
Kategória:Primátori Považskej Bystrice
Kategória:Absolventi Stavebnej fakulty Slovenskej technickej univerzity v Bratislave
Kategória:Osobnosti z Trenčína
Venera-5

**Venera-5** () bola sonda zo sovietskeho programu Venera na výskum Venuše.

* výrobné označenie: 2V (V-69) 
* agentúra: MOM
* výrobca: NPO Lavočkina

Asi hodinu a pol po štarte, o 07:51 UTC, sa Venera 5 odpútala od štartovacej plošiny Ťaželyj Sputnik (69-001C) a smerovala k Venuši, aby získala atmosférické dáta. Sonda bola veľmi podobná Venere 4, mala však mohutnejšiu konštrukciu. Keď dosiahla atmosféru Venuše, vypustila puzdro vážiace , ktoré obsahovalo vedecké prístroje. Počas zostupu na povrch Venuše bol otvorený padák, ktorý znížil rýchlosť klesania. 16. mája 1969 počas vznášania na padáku 53 minút prenášala dáta o atmosfére Venuše. Sonda niesla aj medailón so znakom ZSSR a basreliéf s V.I. Leninom.

## Iné projekty

## Externé odkazy
* Sonda v encyklopédii Space 40 (po česky)

Kategória:Program Venera
Kategória:Planetárne sondy
Kategória:Kozmonautika v 1969
Kategória:Úspešné sondy